TERVE TALO -MESSUT LUOPIOISISSA 14.-15.5.

Valtakunnalliset Terve Talo -messut la 14.5.- su 15.5. Aitoon Honkalassa Pälkäneen Luopioisissa on tapahtuma, jossa voi tutustua kestävään ja ekologiseen rakentamiseen ja asumiseen.  Luonnonmukaisen rakentamisen keskus Luomura ry:n messuilta saa tietoa uudis- että korjausrakentamiseen ja ekologiseen asumiseen, tietoa eri rakenteista ja materiaaleista, nykyaikaisesta puulämmityksestä, eri energiamuodoista, terveestä sisäilmasta, homevaurioiden välttämisestä, jäteveden käsittelystä ja kestävästä elämäntavasta.  

Messuilla on noin 100 näytteilleasettajaa.   Tapahtuman avaa la 14.5. klo 11 arkkitehti Bruno Erat.  Hän pitää myös klo 11:30 avajaisluennon "Luonnon ehdoilla - vähemmällä enemmän!".  Entiseen tapaan messujen eri neuvontapisteistä saa arvokasta tietoa, esim. ottamalla mukaan rakennus- tai korjaussuunnitelmat voi keskustella suunnitelmista arkkitehtien, tulisijamestareiden, nuohoojien, asumisterveysasiantuntijoiden ja rakennusperinteen osaajien kanssa.  

Messut pidetään Aitoon Honkalassa, Honkalantie 4, 36720 Aitoo.  Ne ovat auki la 14.5. klo 10-17 ja su 15.5. klo 10-16.  Sisäänpääsy on aikuisilta 8 €, eläkeläisiltä ja opiskelijoilta 4 €.  Alle 12-vuotiaat pääsevät vanhempiensa seurassa sisään ilmaiseksi.  

Lisätietoa:	

Toiminnanjohtaja Mikko Tuononen/ Luonnonmukaisen rakentamisen keskus Luomura ry, 
puh. 040-5359 417, m.tuononen@kolumbus.fi
Terve Talo -messujen tiedottaja Marja Salmenmäki, 040-9005 157, salmenmaki@gmail.com
www.luomura.com